CELEX: 32017D1178
Language: hu
Date: 2017-06-02 00:00:00
Title: A Bizottság (EU) 2017/1178 végrehajtási határozata (2017. június 2.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 bizottsági végrehajtási határozat módosításáról (az értesítés a C(2017) 3624. számú dokumentummal történt) (EGT-vonatkozású szöveg. )

1.7.2017   
            
            
               HU
            
            
               Az Európai Unió Hivatalos Lapja
            
            
               L 170/98
            
         A BIZOTTSÁG (EU) 2017/1178 VÉGREHAJTÁSI HATÁROZATA
   (2017. június 2.)
   az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 bizottsági végrehajtási határozat módosításáról
   
      
         (az értesítés a C(2017) 3624. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 19. cikke (1) bekezdésének a) pontjára, 19. cikke (3) bekezdésének a) pontjára és 19. cikkének (6) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
   mivel:
   
               (1)
            
            
               A 92/119/EGK irányelv bizonyos állatbetegségek, többek között a bőrcsomósodáskór kitörése esetén alkalmazandó általános ellenőrző intézkedéseket határoz meg. Az említett ellenőrző intézkedések közé tartozik a fertőzött gazdaság körüli védő- és megfigyelési körzetek létesítése és a bőrcsomósodáskór kitörése esetén végrehajtandó vészvakcinázás is.
            
         
               (2)
            
            
               A Bizottság (EU) 2016/2008 végrehajtási határozata (5) megállapítja az I. mellékletben felsoroltak szerinti tagállamokban vagy azok részeiben a bőrcsomósodáskórral összefüggésben foganatosítandó állategészségügyi védőintézkedéseket, ezen belül a tagállamok által a Bizottság jóváhagyása céljából benyújtott, a bőrcsomósodáskór elleni vakcinázási programok minimumkövetelményeit.
            
         
               (3)
            
            
               Az (EU) 2016/2008 végrehajtási határozat 2. cikkében szereplő meghatározás szerint a „fertőzött körzet” a tagállam területének azon, az említett határozat I. mellékletének II. részében felsorolt része, amely magában foglalja azt a területet, amelyen a bőrcsomósodáskór előfordulása megerősítést nyert, és amelyen a bőrcsomósodáskór elleni vakcinázás a vakcinázási programok Bizottság általi jóváhagyását követően végrehajtható. Az (EU) 2016/2008 végrehajtási határozat 2. cikkében szereplő meghatározás szerint a „betegségtől mentes, védőoltással védett körzet” a tagállam területének azon, az említett határozat I. mellékletének I. részében felsorolt része, amely magában foglalja a bőrcsomósodáskórral fertőzött körzeten kívüli területeket, amelyeken a vakcinázási programok Bizottság általi jóváhagyását követően bőrcsomósodáskór elleni vakcinázást hajtanak végre.
            
         
               (4)
            
            
               Az (EU) 2016/2008 végrehajtási határozat 3. cikke írja elő az I. mellékletben szereplő területekről származó szarvasmarhaféléknek, fogságban élő kérődző vadaknak és bizonyos állati eredetű termékeknek a szállításra bocsátására vonatkozó, a bőrcsomósodáskór terjedése esetleges kockázatának csökkentése érdekében bevezetendő korlátozásokat.
            
         
               (5)
            
            
               Az (EU) 2016/2008 végrehajtási határozat 7. cikke eltéréseket állapít meg az I. melléklet I. részében „Betegségtől mentes, védőoltással védett körzetként” felsorolt területekről származó szarvasmarhafélék és fogságban élő kérődző vadak spermájának, petesejtjeinek és embrióinak a szállításra bocsátására vonatkozó, az említett végrehajtási határozat 3. cikkében foglalt korlátozásoktól.
            
         
               (6)
            
            
               A bőrcsomósodáskór sperma-, petesejt- és embriószállítmányokat érintő terjedési kockázatának mértéke szempontjából helyénvaló különbséget tenni a között, ha az említett szaporítóanyagokat egy betegségtől mentes, védőoltással védett körzetből egy másik, betegségtől mentes, védőoltással védett körzetbe vagy egy, ugyanazon tagállamon belül található fertőzött körzetbe szállítják. Ezért külön feltételeket kell megállapítani a kockázatokhoz mérten azon eltérésekre, amelyek olyan szállítmányokra vonatkoznak, amelyek ugyanazon tagállam területén maradnak, amennyiben életbe léptettek ilyen feltételeket az említett szaporítóanyagok ugyanazon tagállamon belüli, betegségtől mentes, védőoltással védett körzeten, illetve fertőzött körzeten belüli biztonságos szállítására. Az (EU) 2016/2008 végrehajtási határozatot 7. cikkét ezért ennek megfelelően módosítani kell.
            
         
               (7)
            
            
               2017. március 2-án Görögország a bőrcsomósodáskórnak egy újabb, Görögország legészaknyugatibb részén, a jón-tengeri Kérkira regionális egységben (Korfu szigete) való kitöréséről tett jelentést, amelyre vonatkozóan ezt megelőzőleg bőrcsomósodáskór megbetegedést még nem jelentettek. Ezért az (EU) 2016/2008 végrehajtási határozat I. melléklete II. részében a Görögország bőrcsomósodáskór által fertőzött körzeteinek sorát bővíteni kell Kérkira (Korfu) regionális egység felvételével. Az (EU) 2016/2008 végrehajtási határozat I. mellékletének II. részét ezért ennek megfelelően módosítani kell.
            
         
               (8)
            
            
               2017. március 14-én Görögország értesítette a Bizottságot arról, hogy kiterjeszti bőrcsomósodáskór elleni vakcinázási programját a Jón-szigetek, az Északi- és Dél-Égei-szigetek és Kréta régióra is, azaz – Kérkira regionális egység kivételével, amelyre vonatkozóan a betegség megjelenését 2017. március 2-án erősítették meg, valamint Limnosz regionális egység kivételével, ahol a betegség 2015 óta jelen van – olyan területekre, ahol eddig sosem fordult elő a bőrcsomósodáskór. Ezért ezeket a görögországi régiókat fel kell venni az (EU) 2016/2008 végrehajtási határozat I. melléklete I. részében foglalt, a betegségtől mentes, védőoltással védett körzetek közé. Az (EU) 2016/2008 végrehajtási határozat I. mellékletének I. részét ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2016/2008 végrehajtási határozat a következőképpen módosul:
   
               1.
            
            
               A 7. cikk helyébe a következő szöveg lép:
               „7. cikk
               Eltérések az I. melléklet I. és II. részében felsorolt területekről származó szarvasmarhafélék és fogságban élő kérődző vadak spermájának, petesejtjeinek és embrióinak a szállításra bocsátására vonatkozó tilalomtól, valamint egyedi feltételek ezen termékek ugyanazon tagállamnak az említett melléklet I. vagy II. részében felsorolt területei közötti szállítására
               (1)   A 3. cikk b) pontjában előírt tilalomtól eltérve az illetékes hatóság engedélyezheti élő szarvasmarhafélék és fogságban élő kérődző vadak spermájának, petesejtjeinek és embrióinak egy másik tagállam egy másik, az I. melléklet I. vagy II. részében felsorolt területére történő szállításra bocsátását olyan spermagyűjtő központokból és állomásokról vagy más létesítményekből, amelyek az I. melléklet I. részében felsorolt területeken helyezkednek el, amennyiben a donor állatok, valamint a sperma, a petesejtek és az embriók esetében teljesülnek az alábbiak feltételek:
               
                           a)
                        
                        
                           a donor állatok bőrcsomósodáskór elleni vakcinázására vagy újbóli vakcinázására a felhasznált vakcina gyártójának utasításainak betartásával sor került, és az első vakcinázás legalább 60 nappal a sperma, petesejtek és embriók begyűjtését megelőzően történt; vagy a donor állatokon a bőrcsomósodáskór vírusa antitesteinek kimutatására szolgáló szerológiai vizsgálatot végeztek negatív eredménnyel, a begyűjtés napján és legalább 28 nappal a spermagyűjtési időszakot követően, vagy pedig az embriók és petesejtek begyűjtésének napján;
                        
                     
                           b)
                        
                        
                           a donor állatokat 60 nappal a sperma, petesejtek és embriók begyűjtését megelőzően olyan mesterséges megtermékenyítési központban vagy más megfelelő létesítményben tartották, amelynek legalább 20 km-es körzetében három hónappal a sperma, petesejtek és embriók begyűjtését megelőzően nem erősítették meg a bőrcsomósodáskór előfordulását, azt megelőzően pedig a bőrcsomósodáskór-fertőzés megerősítése esetén az érintett gazdaságokban minden, a betegségre fogékony állatot leöltek és megsemmisítettek;
                        
                     
                           c)
                        
                        
                           a donor állatokat 28 nappal a begyűjtést megelőzően, valamint a teljes gyűjtési időszak alatt klinikailag megvizsgálták, és azok a bőrcsomósodáskór egyetlen klinikai tünetét sem mutatták;
                        
                     
                           d)
                        
                        
                           a donor állatokon a bőrcsomósodáskór kórokozójának kimutatása céljából polimeráz láncreakcióval (PCR) vizsgálatot végeztek a spermagyűjtés kezdetekor, majd azt követően a spermagyűjtési időszak alatt legalább 14 naponta vett, vagy az embriók és petesejtek begyűjtésének napján levett vérmintákon, negatív eredménnyel;
                        
                     
                           e)
                        
                        
                           a spermán a bőrcsomósodáskór kórokozójának kimutatása céljából polimeráz láncreakcióval (PCR) vizsgálatot végeztek, negatív eredménnyel; valamint
                        
                     
                           f)
                        
                        
                           a származás helye szerinti illetékes hatóság a bőrcsomósodáskór ellen olyan vakcinázási programot hajt végre, amely megfelel a II. mellékletben megállapított feltételeknek, és amelyet a Bizottság jóváhagyott, az illetékes hatóság pedig a II. mellékletnek megfelelően értesítette a Bizottságot és a többi tagállamot a vakcinázási program kezdetének és befejezésének dátumáról;
                        
                     (2)   A 3. cikk b) pontjában előírt tilalomtól eltérve az illetékes hatóság engedélyezheti az azon spermagyűjtő központokból és állomásokról származó szarvasmarhafélék és fogságban élő kérődző vadak spermájának, petesejtjeinek és embrióinak szállításra bocsátását, amelyek az alábbiakban felsorolt területeken helyezkednek el:
               
                           a)
                        
                        
                           az I. melléklet I. része, amennyiben a rendeltetési hely ugyanazon tagállamnak az I. melléklet I. vagy II. részében felsorolt egy másik területén helyezkedik el;
                        
                     
                           b)
                        
                        
                           az I. melléklet II. része, amennyiben a rendeltetési hely ugyanazon tagállamnak az I. melléklet II. részében felsorolt egy másik területén helyezkedik el.
                        
                     Az e bekezdés első albekezdésében előírt eltérés az (1) bekezdés a), b) és c) pontjában szereplő feltételek teljesülése esetén alkalmazható;
               (3)   A 3. cikk b) pontjában előírt tilalomtól eltérve az illetékes hatóság engedélyezheti élő szarvasmarhafélék és fogságban élő kérődző vadak spermájának, petesejtjeinek és embrióinak ugyanazon vagy egy másik tagállam vagy egy harmadik ország valamely területére történő szállításra bocsátását olyan spermagyűjtő központokból és állomásokról vagy más gazdaságokból, amelyek az I. melléklet I. részében felsorolt területeken helyezkednek el, amennyiben a donor állatok, valamint a sperma, a petesejtek és az embriók esetében teljesülnek az alábbiak feltételek:
               
                           a)
                        
                        
                           az (1) bekezdés a)–f) pontjában megállapított feltételek;
                        
                     
                           b)
                        
                        
                           a donor állatokra teljesülnek más, megfelelő állategészségügyi garanciák, mivel a szállítás hatására vonatkozó kockázatelemzés eredménye alapján, amelyet a származási hely szerinti tagállam illetékes hatósága a bőrcsomósodáskór terjedése ellen hozott intézkedésekkel kapcsolatban előír, és amelyet a tranzit és a rendeltetési hely szerinti tagállamok illetékes hatósága a sperma, petesejtek vagy embriók szállításra bocsátását megelőzően jóváhagyott, megfelelőnek bizonyultak; valamint
                        
                     
                           c)
                        
                        
                           a származási hely szerinti tagállam haladéktalanul tájékoztatja a Bizottságot és a többi tagállamot a b) pontban említett állategészségügyi garanciákról és illetékes hatóságok általi jóváhagyásról.
                        
                     (4)   Az e cikk (1) vagy (3) bekezdésében előírt feltételeknek megfelelő sperma, petesejtek és embriók egy másik tagállamba vagy harmadik országba való szállításra bocsátása esetén a 88/407/EGK, 89/556/EGK irányelvben vagy a 93/444/EGK határozatban előírt megfelelő állategészségügyi bizonyítvány az alábbi szöveggel egészül ki:
               
                  „…Az egyes tagállamokban előforduló bőrcsomósodáskórral kapcsolatos állat-egészségügyi védőintézkedésekről szóló (EU) 2016/2008 végrehajtási határozat (7. cikke (1) bekezdésének vagy 7. cikke (3) bekezdésének) (értelemszerűen jelölje) megfelelő … (sperma, petesejtek és/vagy embriók, értelemszerűen jelölje)””.
               
            
         
               2.
            
            
               Az I. melléklet helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. június 2-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 62., 1993.3.15., 69. o.
   
   
      (4)  HL L 18., 2003.1.23., 11. o.
   
   
      (5)  A Bizottság (EU) 2016/2008 végrehajtási határozata (2016. november 15.) az egyes tagállamokban előforduló bőrcsomósodáskórral kapcsolatos állategészségügyi védőintézkedésekről (HL L 310., 2016.11.17., 51. o.).
   
      MELLÉKLET
      Az (EU) 2016/2008 végrehajtási határozat I. mellékletének helyébe a következő szöveg lép:
      „
            I. MELLÉKLET
            I. RÉSZ
            
               »Betegségtől mentes, védőoltással védett körzet«
            
            1.   Horvátország
            
            Horvátország teljes területe.
            2.   Bulgária
            
            
                     
                        A.
                     
                     
                        Bulgária következő megyéi:
                        
                                    —
                                 
                                 
                                    Burgasz megye
                                 
                              
                                    —
                                 
                                 
                                    Várna megye
                                 
                              
                                    —
                                 
                                 
                                    Dobrics megye
                                 
                              
                                    —
                                 
                                 
                                    Razgrad megye
                                 
                              
                                    —
                                 
                                 
                                    Szilisztra megye
                                 
                              
                                    —
                                 
                                 
                                    Rusze megye
                                 
                              
                                    —
                                 
                                 
                                    Pleven megye
                                 
                              
                  
                     
                        B.
                     
                     
                        Bulgária következő települései:
                        
                                    —
                                 
                                 
                                    Targoviste megyében Opaka, Popovo és Antonovo település.
                                 
                              
                                    —
                                 
                                 
                                    Sumen megyében Sumen, Kaszpicsan, Novi Pazar, Nikola Kozlevo, Kaolinovo, Venec és Hitrino település.
                                 
                              
                                    —
                                 
                                 
                                    Veliko Tarnovo megyében Szvishtov, Polszki Trambesh és Strazsica település.
                                 
                              
                  3.   Görögország
            
            Görögország következő régiói:
            
                        —
                     
                     
                        A Jón-szigetek, Kérkira (Korfu) regionális egység kivételével
                     
                  
                        —
                     
                     
                        Az Északi-Égei-szigetek, Limnosz regionális egység kivételével
                     
                  
                        —
                     
                     
                        A Déli-Égei-szigetek
                     
                  
                        —
                     
                     
                        Kréta
                     
                  II. RÉSZ
            
               »Fertőzött körzetek«
            
            1.   Görögország
            
            
                     
                        A.
                     
                     
                        Görögország következő régiói:
                        
                                    —
                                 
                                 
                                    Attika régió
                                 
                              
                                    —
                                 
                                 
                                    Közép-Görögország régió
                                 
                              
                                    —
                                 
                                 
                                    Közép-Makedónia régió
                                 
                              
                                    —
                                 
                                 
                                    Kelet-Makedónia és Trákia régió
                                 
                              
                                    —
                                 
                                 
                                    Epirusz régió
                                 
                              
                                    —
                                 
                                 
                                    Peloponnészosz régió
                                 
                              
                                    —
                                 
                                 
                                    Thesszália régió
                                 
                              
                                    —
                                 
                                 
                                    Nyugat-Görögország régió
                                 
                              
                                    —
                                 
                                 
                                    Nyugat-Makedónia régió
                                 
                              
                  
                     
                        B.
                     
                     
                        Görögország következő regionális egységei:
                        
                                    —
                                 
                                 
                                    Limnosz regionális egység
                                 
                              
                                    —
                                 
                                 
                                    Kérkira (Korfu) regionális egység
                                 
                              
                  2.   Bulgária
            
            Bulgária teljes területe, az I. részben felsorolt területek kivételével.
         ”